Document ID: 32006R1711

KOMMISSIONENS FORORDNING (EF) Nr. 1711/2006
af 20. november 2006
om ændring af forordning (EF) nr. 462/2003 og (EF) nr. 1556/2006 for så vidt angår indgivelse af importlicensansøgninger i svinekødssektoren for første kvartal af 2007
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød (1), særlig artikel 8, stk. 2,
under henvisning til Rådets forordning (EF) nr. 774/94 af 29. marts 1994 om åbning og forvaltning af en række EF-toldkontingenter for oksekød af høj kvalitet, svinekød, fjerkrækød, hvede og blandsæd af hvede og rug samt klid og andre restprodukter (2), særlig artikel 7,
under henvisning til Rådets forordning (EF) nr. 2286/2002 af 10. december 2002 om ordningen for landbrugsprodukter og varer fremstillet af landbrugsprodukter med oprindelse i AVS-staterne og om ophævelse af forordning (EØF) nr. 1706/98 (3), særlig artikel 5, og
ud fra følgende betragtninger:
(1)
Kommissionens forordning (EF) nr. 462/2003 (4) fastsætter gennemførelsesbestemmelserne til importordningen for visse produkter i svinekødssektoren med oprindelse i AVS-staterne.
(2)
Kommissionens forordning (EF) nr. 1556/2006 (5) fastsætter gennemførelsesbestemmelserne til forordning (EF) nr. 774/94, for så vidt angår importordningen for svinekød.
(3)
Disse forordninger fastsætter, at importlicensansøgninger kun kan indgives i løbet af de syv første dage i den måned, der går forud for hver fastlagt kontingentperiode. Med henblik på Bulgariens og Rumæniens tiltrædelse af Den Europæiske Union fra 1. januar 2007 er det nødvendigt at fastsætte en anden periode for indgivelse af licensansøgninger for første kvartal af 2007.
(4)
Forordning (EF) nr. 462/2003 og (EF) nr. 1556/2006 bør altså ændres i overensstemmelse hermed.
(5)
Foranstaltningerne i denne forordning er i overensstemmelse med udtalelse fra Forvaltningskomitéen for Svinekød -
UDSTEDT FØLGENDE FORORDNING:
Artikel 1
I artikel 5, stk. 1, i forordning (EF) nr. 462/2003 tilføjes følgende afsnit:
»For perioden mellem 1. januar og 31. marts 2007 bør licensansøgningerne dog indgives i de første 15 dage af januar 2007.«
Artikel 2
I artikel 4, stk. 1, i forordning (EF) nr. 1556/2006 tilføjes følgende afsnit:
»For perioden mellem 1. januar og 31. marts 2007 bør licensansøgningerne dog indgives i de første 15 dage af januar 2007.«
Artikel 3
Denne forordning træder i kraft på dagen for offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 20. november 2006.

Labels: 3
17
18